દૈયપ (તા. ધરણીધર)

દૈયપ ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર ભાગમાં આવેલા વાવ-થરાદ જિલ્લાના ધરણીધર તાલુકામાં આવેલું એક ગામ છે. દૈયપ ગામ એ ગામ અને ગોળીયું (ગોકુળનગર) એમ બે ભાગ માં વિભાજીત છે. આ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, વરિયાળી, બાજરી, કપાસ, ઇસબગુલ, મેથી, મકાઈ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક અને માધ્યમિક શાળા, પંચાયતઘર, આંગણવાડી, તેમજ દૂધ ડેરી જેવી સવલતો પ્રાપ્ય થયેલી છે.

દૈયપ ગામની બાજુમાંથી લુણી નદી પસાર થાય છે. આ ગામ રાજસ્થાન અને ગુજરાતની સરહદ નજીક આવેલું છે. ગામમાં વિશ્વનાથ મહાદેવ મંદિર, સાલમપુરી બાપજીનું મંદિર, જૈન દેરાસર, ઉપરાંત અન્ય ઘણાં દેવી-દેવતાઓનાં મંદિરો આવેલાં છે. ગામની સીમાએ તળાવ આવેલું છે, જેને સ્થાનિક લોકો તરકુરિયા નામે ઓળખે છે.

 સંદર્ભ 

શ્રેણી:ધરણીધર તાલુકો